
KRETINGOS RAJONO SAVIVALDYBĖS TARYBA

KULTŪROS, SPORTO IR JAUNIMO REIKALŲ KOMITETO POSĖDŽIO PROTOKOLAS

2026 m. spalio 26 d. Nr. T16-58

Posėdis įvyko 2026-10-26  15.00 – 15.15 val.
Posėdžio pirmininkas – Kultūros, sporto ir jaunimo reikalų komiteto pirmininko pavaduotojas Vilius Adomaitis.
Posėdžio sekretorė – Kretingos rajono savivaldybės (toliau – Savivaldybės) Bendrojo skyriaus vyr. specialistė Reda Pilelienė. 
Dalyvauja Kultūros, sporto ir jaunimo reikalų komiteto pirmininkas Mindaugas Černeckis (dalyvavo nuotoliniu būdu), komiteto nariai: Dalia Bieliauskienė (dalyvavo nuotoliniu būdu), Egidijus Gedvilas (dalyvavo nuotoliniu būdu), Jolanta Gedvilaitė (dalyvavo nuotoliniu būdu),, Vaidas Kuprelis (dalyvavo nuotoliniu būdu), Vytautas Ročys.
Dalyvauja kviestieji asmenys: 
Dalia Činkienė – Kultūros ir sporto skyriaus vedėja (dalyvavo nuotoliniu būdu).
Antanas Kalnius – Savivaldybės meras.
Viktorija Karčiauskienė – Tarybos posėdžių sekretorė.
Vilma Preibienė – Savivaldybės administracijos direktorė.

Kultūros, sporto ir jaunimo reikalų komiteto (toliau – Komitetas) posėdžio pirmininko pavaduotojas Vilius Adomaitis paskelbė posėdžio pradžią.
1. Dėl Kultūros, sporto ir jaunimo reikalų komiteto posėdžio darbotvarkės patvirtinimo. Pranešėjas – Vilius Adomaitis.
Posėdžiui pirmininkaujantis Vilius Adomaitis informavo, kad darbotvarkėje numatyti šeši klausimai ir siūloma įtraukti vieną papildomą klausimą dėl Kretingos tinklinio.
NUTARTA. Patvirtinta darbotvarkė su papildomu klausimu.
Posėdžio pirmininkas Vilius Adomaitis paklausė, ar yra nusišalinančių nuo svarstomų klausimų.
Nusišalinimų nepateikta.
2. SVARSTYTA. Dėl Kretingos rajono savivaldybės tarybos 2016 m. balandžio 27 d. sprendimo Nr. T2-142 „Dėl Kretingos muziejaus teikiamų paslaugų kainų nustatymo“ pakeitimo (spr. prj. T1-267). Pranešėja – Dalia Činkienė.
Kalbėjo komiteto pirmininkas Mindaugas Černeckis ir Kultūros ir sporto skyriaus vedėja Dalia Činkienė.
NUTARTA. Vienbalsiai sprendimo projektui pritarta.
3. SVARSTYTA. Dėl Sigutės Ežerskienės priėmimo į Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą (spr. prj. T1-268).
NUTARTA. Vienbalsiai sprendimo projektui pritarta.
4. SVARSTYTA. Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas (spr. prj. T1-271). 
Kalbėjo komiteto pirmininkas Mindaugas Černeckis ir administracijos direktorė Vilma Preibienė.
NUTARTA. Vienbalsiai sprendimo projektui pritarta.
5. SVARSTYTA. Dėl gatvės pavadinimo suteikimo Padvarių kaime, Kretingos seniūnijoje, Kretingos rajono savivaldybėje (spr. prj. T1-275). 
NUTARTA. Vienbalsiai sprendimo projektui pritarta.
6. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo (spr. prj. T1-279).
NUTARTA. Vienbalsiai sprendimo projektui pritarta.
7. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-280). 
NUTARTA. Vienbalsiai sprendimo projektui pritarta.
8. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui (spr. prj. T1-283).
NUTARTA. Vienbalsiai sprendimo projektui pritarta.
9. Kiti klausimai.
Daugiau pasisakymų nebuvo, klausimų nepateikta.
Posėdžiui pirmininkaujantis Vilius Adomaitis padėkojo už bendrą darbą ir paskelbė posėdį baigtą.
Posėdis baigtas 15.15 val.

Posėdžio pirmininkas
Komiteto pirmininko pavaduotojas			Vilius Adomaitis


Posėdžio sekretorė				Reda Pilelienė

